Río Bafing

O **río Bafing** é un río da África Occidental, de réxime tropical, que nace en Guinea e finaliza ao unirse ao río Baoulé, para dar formalmente nacemento ao río Senegal, o río que tras discorrer en dirección nordeste e formar no seu tramo final a fronteira entre Mauritania e o Senegal, acaba desembocando no océano Atlántico. O Bafing considérase, polo tanto, o curso alto do río Senegal. Ten unha lonxitude duns 500&nbsp;km e drena unha cunca duns 33.000&nbsp;km² que se estende por Guinea e Malí.

Tamén se coñece como o *río Negro* en oposición ao río Bakoye, ao que se lle chama *río Branco*.

O río ten unha gran presa, a presa Manantali, en Malí.

Entre 1895 e 1898, o enxeñeiro francés Gustave Eiffel construíu unha gran ponte para o ferrocarril, preto da cidade de Mahinady.

## Xeografía 
thumb|right|250px|«Cours du Sénégal, 1889»

O río Bafing nace nunha das meseta do macizo montañoso de Fouta Djalon, a unha altitude de 1537 m, na prefectura guineana de Dalaba. Discorre primeiro en dirección sur e entra na prefectura de Mamou, para logo virar e tras describir unha ampla curva encamíñase en dirección xeral cara ao norte-nordeste. Pasa pola pequena localidade de Banko e durante un tramo fai de fronteira entre as prefecturas de Mamou e Dabola, até chegar á pequena localidade de Boulinko. Alí o río segue en dirección nordeste, sendo fronteira entre as prefecturas de Tougue e Dinguiraye, onde se adentra nun curto traxecto.

Despois o río segue sendo fronteira, esta vez, entre Guinea, ao sur, e Malí, ao norte, en concreto coa rexión de Kayes. Neste tramo fronteirizo pasa preto das localidades guineanas de Sabere Bani, Toubundi, Béréta e Soumani.

Logo o río flúe en dirección norte polo occidente de Malí, sempre na rexión de Kayes. Enseguida entra no Parque Nacional Bafing, pasando por Bafing Makana, Niogo, Bafé, Diba e Goungoudala. Abandona o parque xusto na cola do grande encoro da presa Manantali, construída entre 1981-87 e que formou un gran lago artificial (o lago Manatali, de 477&nbsp;km² de superficie). Nas ribeiras do encoro atópanse as pequenas localidades de Bamafele (12.475 hab. en 1998), Kouroundi e Tondidi. O encoro ten unha lonxitude aproximada duns 40&nbsp;km e tras deixar atrás a presa —que ten unha lonxitude de 1.460 m, unha altura de 68 m e unha potencia hidroeléctrica instalada de 104 MW—, o río xira cara ao leste, un curto tramo no que pasa por Manatali, Serholo, Sobéla e Farako. Tras recibir pola esquerda e procedente do sur o principal do seus afluentes, o río Dassabolo, torna outra vez cara ao norte, pasando por Koumi Faradala, Mahina (17.847 hab. en 1998) e chegando finalmente á cidade de Bafoulabé (24.870 hab. en 2008). Tras un percorrido duns 500&nbsp;km, únese pola esquerda ao río Baoulé, para dar formalmente nacemento ao río Senegal.

## Réxime hidrolóxico 
O río está ben alimentado, mais é moi irregular e depende totalmente das precipitacións. A cunca conta cun clima tropical e recibe importantes precipitacións no seu curso alto, entre 1000 e 2000&nbsp;mm/ano, sendo estas pouco uniformes durante o ano.

O caudal medio interanual ou módulo do río é de 332 m³/s na súa boca, pero pode diminuír até os 16,6 m³/s, ou 76 veces menos, que o caudal medio, en setembro, que mostra unha irregularidade estacional significativa. No período de observación de 40 anos, o caudal mínimo mensual foi de 0 m³/s (río completamente seco), mentres que o caudal mensual máximo foi de non menos de 2.529 m³/s. O período de augas altas é de xullo a novembro, e o período de augas baixas de marzo a maio.

**Caudal medio mensual do río Bafing medido na estación hidrolóxica de Dibia**(en m³/s, para unha cunca vertente de 30 235&nbsp;km² (90% da cunca). Datos calculados para o período 1951-90)

Colors=
  id:lightgrey value:gray(0.8)
  id:darkgrey  value:gray(0.3)
  id:sfondo value:rgb(1,1,1)
  id:barra value:rgb(0.6,0.8,0.9)

ImageSize = width:600 height:280
PlotArea = left:40 bottom:40 top:20 right:20
DateFormat = x.y
Period = from:0 till:1300
TimeAxis = orientation:vertical
AlignBars = justify
ScaleMajor = gridcolor:lightgrey increment:200 start:0
ScaleMinor = gridcolor:lightgrey increment:100 start:0
BackgroundColors = canvas:sfondo

BarData=
  bar:Jan text:Xan.
  bar:Fév text:Feb.
  bar:Mar text:Mar.
  bar:Avr text:Abr.
  bar:Mai text:Maio
  bar:Jun text:Xuñ.
  bar:Jul text:Xul.
  bar:Aoû text:Ago.
  bar:Sep text:Set.
  bar:Oct text:Out.
  bar:Nov text:Nov.
  bar:Déc text:Dec.

PlotData=
  color:barra width:30 align:left

  bar:Jan from:0 till: 76.1 
  bar:Fév from:0 till: 43.5 
  bar:Mar from:0 till: 32.9 
  bar:Avr from:0 till: 18.8 
  bar:Mai from:0 till: 16.6 
  bar:Jun from:0 till: 70.1 
  bar:Jul from:0 till: 275 
  bar:Aoû from:0 till: 974 
  bar:Sep from:0 till: 1265 
  bar:Oct from:0 till: 779 
  bar:Nov from:0 till: 310 
  bar:Déc from:0 till: 127

PlotData=
  bar:Jan at: 76.1 fontsize:S text: 76,1 shift:(-10,5)
  bar:Fév at: 43.5 fontsize:S text: 43,5 shift:(-10,5)
  bar:Mar at: 32.9 fontsize:S text: 32,9 shift:(-10,5)
  bar:Avr at: 18.8 fontsize:S text: 18,8 shift:(-10,5)
  bar:Mai at: 16.6 fontsize:S text: 16,6 shift:(-10,5)
  bar:Jun at: 70.1 fontsize:S text: 70,1 shift:(-10,5)
  bar:Jul at: 275 fontsize:S text: 275 shift:(-10,5)
  bar:Aoû at: 974 fontsize:S text: 974 shift:(-10,5)
  bar:Sep at: 1265 fontsize:S text: 1.265 shift:(-10,5)
  bar:Oct at: 779 fontsize:S text: 779 shift:(-10,5)
  bar:Nov at: 310 fontsize:S text: 310 shift:(-10,5)
  bar:Déc at: 127 fontsize:S text: 127 shift:(-10,5)
  

## Notas 
## Véxase tamén 
### Outros artigos 
* Río Senegal 
* Parque Nacional Bafing